cyanic-selkie/wikianc huggingface dataset:
Wimbledon-turneringen 2007
Wimbledon-turneringen 2007 ble spilt mellom 25. juni og 8. juli i London og er en Grand Slam-turnering i tennis på gress. Roger Federer vant singlefinalen for herrer over Rafael Nadal og tok sin femte strake tittel i turneringen og tangerte dermed svenske Björn Borgs bedrift fra 1976–1980. Singleturneringen for damer ble vunnet av Venus Williams, det var fjerde gangen hun vant singletittelen. Doubleturneringen for herrer ble vunnet av det franske doubleparet Michaël Llodra / Arnaud Clément og damedoublen av Cara Black / Liezel Huber som også vant i 2005. Mixeddoubletittelen ble vunnet av Jamie Murray / Jelena Jankovic.
Semifinaler
*) Đoković trakk seg på grunn av skade
Kunståret 1401
Kunståret 1401 er en oversikt over hendelser, fødte og avdøde kunstnerpersonligheter i 1401.
Dødsfall
1401 in art
Vær sær
Vær sær er et musikkalbum med Tre Små Kinesere fra 1992.
Provinsen Ignacio Warnes
Provinsen Ignacio Warnes er en provins i departementet Santa Cruz i Bolivia. Hovedstaden er Warnes.
Maxaranguape
Maxaranguape er en kommune i delstaten Rio Grande do Norte i nordøstregionen av Brasil.
Moderne filosofi
Moderne filosofi er et begrep som er utbredt utenfor Norge, og som refererer til filosofi praktisert i Vest-Europa og Nord-Amerika mellom det 1600-tallet. og tidlig 1900-tallet. Det er ikke en bestemt lære eller retning (og bør ikke forveksles med modernisme), men det er visse felles forutsetninger med mye av det, som hjelper til å skille det fra tidligere filosofi. Tysk og russisk filosofi-litteratur fokuserer gjerne på 17. og 18. århundre i denne sammenhengen, og slik litteratur refererer da gjerne til «nytidens filosofi» (tysk: Philosophie der Neuzeit, russisk: Философия Нового времени).
Rasjonalisme
René Descartes, Baruch Spinoza, Gottfried Leibniz med flere.
Agustín Gamarra
Agustín Gamarra Messia (født 27. august 1785, død 18. november 1841) var en peruansk soldat og politiker som to ganger tjente som landets president, fra 1829 til 1833 og fra 1838 til 1841.
Gamarra var en mestizo med spansk og quechua-bakgrunn. Helt fra barndommen levde han et militært liv, og kjempet mot rojaliststyrkene. Gamarra ble med i selvstendighetskampen som nestkommanderende etter Andrés de Santa Cruz. Han deltok i det avgjørende slaget ved Ayacucho, og ble senere utnevnt til stabssjef. Etter invasjonen av Bolivia i 1828 ble han utnevnt til marskalk (mariscal).
Etter José de la Mars nederlag i Gran Colombia, oppfordret Gamarra til at la Mar skulle styrtes, og tok over som president for en kort periode etter Antonio Gutiérrez de la Fuente. Fredsavtalen med Gran Colombia ble signert i Gamarras regjeringstid.
Første termin
Gamarras regjering fulgte de motsatte prinsippene i forhold til la Mars regjering. Dette falt sammen med en stor peruansk konstitusjonell bevegelse, og Gamarra satte bort 1828-grunnloven, som han var imot på grunn av de begrensningene den hadde mot den utøvende delen av regjeringen.
Etter en stor anstrengelse fullførte Gamarra sin første konstitusjonelle regjering. Han hadde en veldig aktiv personlighet, noe som gjorde at han var i stand til å forlate Lima for å slå ned opprør rundt omkring i landet. Under slike ekspedisjoner lot han Antonio Gutiérrez de la Fuente ta over presidentmakten. Gutiérrez ga uttrykk for sin autoritære personlighet og skaffet seg dermed fiender blant de andre regjeringsmedlemmene i Lima.
Peru og Bolivia - Én og udelelig?
Anneksjonen av Bolivia var en annen idé som forfulgte Gamarra, og en idé han delte med Andréz de Santa Cruz. Men mens Bolivia ikke ønsket å forenes i én enkelt stat, så ønsket Gamarra at Bolivias territorium skulle annekteres av Peru, slik det hadde vært før landet ble delt av Antonio José de Sucre.
Andre termin og invasjonen av Bolivia
Under hans andre regjering møtte Gamarra utfordringen ved pasifisere landet som det på flere måter gikk tilbake med samtidig som han startet en ny krig mot Bolivia. Gamarra ble beseiret og drept av bolivianske styrker i slaget ved Ingavi i 1841.
Altklarinett
Altklarinetten er et musikkinstrument i treblåserfamilien. Den er et transponerende instrument i Eb, selv om instrumenter i F og E er blitt lagd. Den er en klarinett som er lavere stemt enn den vanlige sopranklarinetten i Bb, men lysere stemt enn bassklarinetten.
Opptreden og bruk
Altklarinetten er ikke så veldig vanlig å ha i korps i Norge, men det meste av korpsmusikk har sin egen altklarinettstemme. Grunnene for den relativt sjeldne opptredenen i korpsene, er bl. a at den er dyr og den nesten alltid dobles av et annet instrument.
Fordelen med altklarinetten er at der sopranklarinetten har et svakt register, har altklarinetten så å si «smørregisteret» sitt.
Kathalguri kraftverk
Kathalguri kraftverk er et gasskraftverk i byen og distriktet Dibrugarh i delstaten Assam, i det nordøstre India. Det har en installert produksjonskapasitet på 291 MW fordelt på tre like store blokker/turbiner. Operatør er det indiske selskapet Northeastern Electric Power.
Anlegget ble utbygd i årene 1992–1998. Brenselstypen er naturgass.
Tärnaby
Tärnaby (sørsamisk: Dearna) er et tettsted i Storuman kommune i Västerbottens län i landskapet Lappland i Sverige. I 2010 hadde tettstedet 482 innbyggere.
Draguignan
Draguignan er en kommune i departementet Var i regionen Provence-Alpes-Côte d'Azur sørøst i Frankrike. Draguignan er underprefektur i departementet, og ligger ca. 40 km fra Saint-Tropez og ca. 80 km fra Nice.
Tärnaby
Tärnaby er kjent for å ha fostret opp mange svenske alpinister. Av Sveriges 177 verdenscupseire gjennom tidene er 124 vunnet av alpinister fra Tärnaby. Flere av Tärnabys mest kjente alpinister har skibakker kalt opp etter seg, som Ingemarbacken og Anjabacken.
Draguignan
Befolkningsutvikling
Antall innbyggere i kommunen Draguignan
Vassenden kirke
Vassenden kirke er en arbeidskirke på Vassenden i Sunnfjord kommune. Kirken ble vigslet 22. september 2002 av biskop Ole Danbolt Hagesæther. Kirken er tegnet av arkitekt Per W. Skarstein og i hovedsak bygd på dugnad av lokalbefolkningen på Vassenden.
Planer om egen kirke og gravplass på Vassenden dukket først opp på 1920-tallet, og allerede da ble det startet pengeinnsamling til prosjektet. Gravplassen ble ferdig rundt 1930, men det var langt fra nok penger til å bygge en kirke. Pengereisingsarbeidet fortsatte, og rundt 1950 fikk man en arkitekt til å se på tomt og utseende på en kirke. Kirkebygging fikk ikke politisk prioritering, og planene ble derfor lagt midlertidig på is. På 1990-tallet ble det igjen aktivitet rundt planene. Da hadde man revet et bedehus, og samlet inn rundt 4 millioner kroner til bygging. De første spadetakene på tomten ble så tatt i 1999, og høsten 2001 stod kirken klar til bruk. Gjennom hele byggeperioden hadde det blitt lagt ned et stort dugnadsarbeid og også et stort arbeid for å finansiere byggingen.
Kirken har rundt 800 kvadratmeter bruksareal, og kirkerommet har sitteplass til 400 mennesker. I arbeidskirken er det også kontorer og diverse rom for menighetsarbeid. Bygget er laget av hvitpussede lecasteiner og taket er formet som en skeiv pyramide.
Altertavlen er lagt av Jørleif Uthaug og ble opprinnelig lagd på bestilling til Holsen kirke i nabokommunen Førde. Der skapte altertavlen en kraftig strid og ble aldri satt opp. Kunstverket heter Kristi himmelfart og Jerusalem, og har som tittelen tilsier Kristi himmelfart som motiv, et sjeldent motiv i moderne kirkekunst.
Kirkens orgel
Etter over ti år fikk kirken eget orgel. Instrumentet er fra 1889 og metodistkirken i den walisiske byen Bangor. Orgelet var ikke lenger i bruk i Wales, men lå i opplag i Belfast. Meningheten fikk kjøpt orgelet for 4000,- pund og fraktet det med båt til Oslo. Etter en rekke dugnadstimer ble det nyoppussede klenodiet innviet mai 2012.
Einar Jenssen
Einar Jenssen er navnet til flere personer:
Kayamkulam kraftverk
Kayamkulam kraftverk er et oljekraftverk i delstaten Kerala i det sørvestre India. Det har en installert produksjonskapasitet på 360 MW fordelt på 1 blokk / 2+1 turbiner. Operatør er det indiske selskapet National Thermal Power Corp Ltd.
Arnold Klein
Arnold Klein (født 27. februar 1945 i Mount Clemens i Michigan i USA, død 22. oktober 2015 i Rancho Mirage) var en amerikansk dermatolog og professor ved the David Geffen School of Medicine i Los Angeles i California.
Klein var Michael Jacksons hudlege.
Dyrhólaey
Dyrhólaey på sørkysten av Island, er en ca. 120 meter høy halvøy og består for det meste av vulkansk tuff. Dette er landets sørligste odde. Navnet Dyrhólaey kommer av en karakteristisk dør (dyr) i berget.
I 1910 ble det bygget et fyr på øya. Dyrhólaey ligger et steinkast fra Vík í Mýrdal. Det er mye sjøfugl i og rundt øya, og i sommerhalvåret hekker det mye lundefugl i berget. Dyrhólaey ble fredet i 1978.
Fra toppen av øya kan en se den store isbreen Mýrdalsjökull i nord. I øst ser en lavasøylene Reynisdrangar og i vest hele kystlinjen mot Selfoss.
Århundrets sjakkparti
Århundrets parti refererer vanligvis til et sjakkparti mellom Donald Byrne og den 13-årige Bobby Fischer i Rosenwalds Minneturnering i New York den 17. oktober 1956. Navnet århundrets parti ble gitt av Hans Kmoch i Chess Review. (Andre, som Larry Evans, har foreslått andre partier som kandidater til beskrivelsen, f. eks. partiet mellom Garri Kasparov og Veselin Topalov under Corus-turneringen i Wijk aan Zee i 1999.) Mange spillere rangerer også partiet under senere partier av Fischer, for eksempel hans overveldende seier over Donalds bror Robert under USA-mesterskapet i 1963.
Robert «Bobby» Fischer (1943–2008) var på dette tidspunktet en lovende ung mester. Etter dette partiet hadde han en kometkarriere. Han vant U.S. Open i 1957 på tie-break, det amerikanske mesterskapet i 1957-58 (samt alle de syv senere mesterskapene han deltok i), kvalifiserte seg til kandidatturneringen og ble verdens yngste stormester i en alder av 15½ i 1958. Han vant VM i 1972 mot Boris Spasskij og anses som en av de største spillerne gjennom tidene.
Byrne (hvit) begår etter en standard åpning en tilsynelatende uvesentlig feil i trekk 11, hvor han taper tempo ved å flytte samme brikke to ganger. Fischer slår til med et offerspill som kulminerer i et dronningoffer i trekk 17. Byrne tar dronningen, men Fischer får for mye materiell for henne – ett tårn, to løpere og en bonde. Til slutt koordinerer Fischer brikkene slik at han forserer sjakk matt, mens Byrnes dronning hjelpeløst står på andre siden av brettet.
Graham Burgess, John Nunn, og John Emms antyder at det er tre lærepenger å hente fra dette partiet:
Gabriel Riesser
Gabriel Riesser (født 2. april 1806 i Hamburg, død 22. april 1863 samme sted) var en tysk advokat, dommer og politiker.
Bakgrunn
Gabriel Riesser ble født i en jødisk familie. Begge hans besteforeldre var rabbinere. Hans far Eliesser Lazarus ben Katzenellenbogen, som tok navnet Riesser (1763–1828) hadde fra Nördlinger Ries til Hamburg for der å ta rabbinerstudium. Han arbeidet først som sekretær for jøderetten i Altona og senere som kjøpmann i Hamburg. Gabriels mor var Frommaid Cohen (1767–1847), kalt Fanny, og var datter av Altonas overrabbiner Raphael Cohen (1723–1803).
Studier
Han studerte fra 1824 til 1828 jus ved universitetene i Heidelberg og Kiel. Han tok doktorgraden summe cum laude ved Heidelberg-universitetet i 1826. I Heidelberg var Anton Friedrich Justus Thibaut en av hans lærere. Sammen med studiekamerater fra Hamburg grunnla Riesser samtalesirkel med blant andre Ferdinand Haller, Gustav von Struve og Jacob Venedey.
Innsats for jødenes emansipasjon, politikk
Riesser var medlem av Frankfurt-parlamentet i 1848 for hertugdømmet Lauenburg. Han satt i forfatningskomitéen, og ble valgt til parlamentets visepresident for et kortere tidsrom. Han var også medlem av keiserdeputasjonen, som tilbød kong Fredrik Vilhelm IV av Preussen den tyske keiserkronen den 3. april 1849.
På unionsriksdagen i Erfurt forsvarte han liberalismen mot angrepene fra partiet til Ernst Ludwig von Gerlach og Friedrich Julius Stahl parti. Mellom 1859 og 1862 var han medlem av Hamburgs borgerskap delstatsparlamentet i Hamburg.
Riesser ble gravlagt på den jødiske Grindel-gravlunden i Hamburg. Da nazistene beordret den fjernet i 1937, overførte askenasi-menigheten gravene, også hans, til den jødiske del av Ohlsdorf gravlund i Hamburg.
Ettermæle
Riesser regnes av Arbeitsgemeinschaft Orte der Demokratiegeschichte som en av de viktigste personer de siste 200 år, for dannelsen av demokratiet i Tyskland.
Messias Targino
Messias Targino er en kommune i delstaten Rio Grande do Norte i nordøstregionen av Brasil.
Rundfunk-Sinfonieorchester Berlin
Rundfunk-Sinfonieorchester Berlin (RSB) (Berlin Radiosymfoniorkester) er et orkester i Berlin stiftet 18. juni 1925. RSB spiller bl.a. i Berlins konserthus og Berliner Philharmonie.
Historie
Orkesteret ble stiftet som Berliner Funk-Orchester. Utgangspunktet var et ensemble av musikere som hadde spilt radiokonserter siden 1923. RSB var i kommunisttiden orkester for DDRs radio.
Repertoar
Hovedvekten i repertoaret ligger på det 20. århundrets musikk. En rekke samtidskomponister har dirigert orkesteret, bl.a. Paul Hindemith, Arthur Honegger, Darius Milhaud, Sergej Prokofjev, Richard Strauss, Arnold Schönberg, Igor Stravinskij, Krzysztof Penderecki, Walter Schartner, Udo Zimmermann, Peter Maxwell Davies, Siegfried Matthus, Matthias Pintscher, Peter Ruzicka og Heinz Holliger.
Atomic Kitten
Atomic Kitten er en engelsk jentegruppe fra Liverpool som består av Liz McClarnon, Natasha Hamilton og Jenny Frost. Sistnevnte erstattet Kerry Katona etter at hun sluttet i 2001. Gruppa ble offisielt oppløst i 2005, men har opptrått sammen etter dette.
Bandet sto for en mer pop-orientert form for vokalsang. De solgte over åtte millioner album og singler over hele verden. Mange av sangene nådde høyt opp på musikklistene, eksempler er «Right Now», «Whole Again», «Eternal Flame», «The Tide Is High» (opprinnelig sunget av The Paragones) og «Ladies Night».
Koradi kraftverk
Koradi kraftverk  er et kullkraftverk ved elva Kanhan like nord for Nagpur i delstaten Maharashtra i India. Det har en installert produksjonskapasitet på 1080 MW fordelt på syv blokker/turbiner. Brenselstypen er kull. Operatør er Maharashtra State Power Generation Corp Ltd. (MahaGenco). utbyggingen skjedde fra 1974 til 1983.
Årlig produksjon i 2006-07 var totalt 6,123 TWh, og utslippene av CO2 var 7,7042 mill tonn.
Atombombekuppelen
Atombombekuppelen A-Bomb Dome (原爆ドーム) er et minnesmerke i Hiroshima i Japan. Bygningen står på UNESCOs verdensarvliste, og var den eneste bygningen nær nullpunktet som ikke ble jevnet med jorden av atombomben over Hiroshima den 6. august 1945.
Bombingen under andre verdenskrig
Den 6. august 1945 ble nesten hele Hiroshima ødelagt etter atombombe. Denne bygningen var den eneste nær nullpunktet der bomben traff som ikke ble jevnet med jorden. Siden bygningen befant seg nesten rett under bomben, var effekten av trykkbølgen mindre. Bygningen var også en av få i området bygd av murstein: De fleste andre var laget av tre. Da bomben eksploderte, ble også denne bygningen ødelagt. Varmeutløsningen ovenfra ødela nesten hele bygningen, og drepte alle som var inne i bygningen. Fordi eksplosjonen kom rett ovenfra, var det enkelte vegger som unngikk totalkollaps. Sammen med rammeverket på kuppelen, har disse veggene blitt et symbol for ettertiden. Det er uvisst når bygningen fikk tilnavnet «A-bomb Dome».
Bevaring
I 1966 bestemte byrådet i Hiroshima at bygningen skulle bevares for all fremtid. Det ble opprettet en minnepark, kalt fredsparken, og i denne fremstår Atombombekuppelen som det viktigste symbolet for ønsket om verdensfred og avskaffelse av kjernefysiske våpen. Det ble fremskaffet midler både fra japanske myndigheter, men også fra internasjonale kilder, som har muliggjort to restaureringsprosjekter av bygget.
I 1952 ble det avholdt en minneseremoni, og dette skjer nå årlig i parken den 6. august.
Otto Sandhaug
Otto Karelius Ingebrigtsen Sandhaug (1900–1988) var gårdbruker, journalist, forfatter og NS-oppnevnt ordfører i Verran 1943–45. Otto Sandhaug kom fra Framverran. Han gikk på Sund folkehøgskole og Voss folkehøgskule og arbeidet som journalist i Indherreds-Posten og i Inntrøndelagen. Fra 1941 eide han gården Nygård i Verran, etter 1960 bosatte han seg i Beitstad.
Han debuterte som forfatter i 1926 med diktsamlinga Hjarte-biv. Forfatterskapet ble gjenopptatt i 1964 med Runer i skoglandet, folkeminne frå Innherad (Rune forlag). Han skrev i alt sju bøker med dikt, roman, trønderhistorier og bygdaminne som sjangerbenevnelser.
Bob hund
bob hund er et svensk indierockband dannet i 1991. Gruppen består av sangeren Thomas Öberg, gitaristene Johnny Essing og Conny Nimmersjö, bassisten Mats Hellquist, Jonas Jonasson på synth samt Mats Andersson på trommer.
Medlemmene i bob hund har også gitt ut to plater på engelsk, da under navnet Bergman Rock. I 2005 startet Thomas Öberg og Jonas Jonasson en DJ-duo som hadde som hovedformål å «skape dumheter og dans». Høsten 2005 gav de ut albumet Känslan av att jorden krymper, växer under navnet Sci-Fi SKANE. 1. september 2006 gjorde bob hund comeback på klubben Debaser Medis i Stockholm.
Provinsen Ñuflo de Chávez
Provinsen Ñuflo de Chávez er en provins i departementet Santa Cruz i Bolivia. Hovedstaden er Concepción.
Montanhas
Montanhas er en kommune i delstaten Rio Grande do Norte i nordøstregionen av Brasil.
Stalbridge
Stalbridge er en liten by og verdslig sogn i Blackmore Vale i Dorset, England, nær grensen til Somerset. I folketellingen i 2011 hadde det verdslige sognet, som også omfatter den lille bosetningen Stalbridge Weston i sørvest, 1160 husholdninger og en befolkning på 2 698.
Den eldste kjente bosetningen på stedet var i romersk tid. Byen fikk markedsrettigheter under Georg I (1714–1727), men det er mange år siden det ble holdt regelmessige markeder der. Det ti meter høye markedskorset i sentrum regnes som et av landets fineste. Sognekirken er fra 1400-tallet, med et tårn fra 1800-tallet.
Blant kjente personer fra Stalbridge finner man Robert Boyle, som eide Stalbridge Manor, og forfatteren Douglas Adams. Store deler av Haikerens guide til galaksen ble skrevet i byen, og Adams har også sunget i kirkekoret som ung gutt.
Kunstneren James Thornhill bodde i Thornhill Park, rett sør for byen. Han kjøpte eiendommen i 1725. To år senere reiste han en obelisk i parken til ære for Georg II.
Informasjonsvitenskap
Informasjonsvitenskap er studiet av hvordan individer, grupper, organisasjoner og samfunn kan bruke, faktisk bruker og bør bruke informasjons- og kommunikasjonsteknologi (IKT). Faget fokuserer på samvirket mellom teknologien og menneskene som skaper og bruker informasjon og kunnskap ved hjelp av IKT. Informasjonsvitenskapen studerer dermed hvordan kunnskap, informasjon og data kan bli, faktisk blir og bør bli støttet av teknologier som brukergrensesnitt, informasjonssystemer, kunstig intelligens, dataprogrammer, databaser, datamaskiner og datanettverk - ikke minst internettet.
Informasjonsvitenskap er nært beslektet med, og bygger til dels på, informatikkfaget. Forskjellen er at mens informatikken er åpen for å studere IKT-relaterte fenomener i seg selv, forsøker informasjonsvitenskapen å plassere IKT i en menneskelig, organisatorisk og/eller samfunnsmessig sammenheng. Informasjonsvitenskap har derfor innslag av samfunnsvitenskap og humaniora ved siden av matematisk-naturvitenskapelige fag og teknologifag.
Fagområder
Eksempler på informasjonsvitenskapelige kjerneområder er:
Mange fagområder som studerer informatikkanvendelser faller også helt eller delvis inn under informasjonsvitenskapen, i den grad de studerer anvendelsen i en menneskelig, organisatorisk og/eller samfunnsmessig sammenheng. Eksempler på slike anvendte fagområder er bioinformatikk, forvaltningsinformatikk, medisinsk informatikk, helseinformatikk, industriell informatikk, miljøinformatikk, og rettsinformatikk.
Anvendelser i andre fag
Man finner anvendelser av informasjonsvitenskap i nesten alle deler av dagens samfunn. Siden kunnskap, informasjon og data er sentrale elementer i all forskning, er informasjonsvitenskapen også til hjelp i andre fagområder. De andre samfunnsvitenskapene benytter informasjonsvitenskapelige metoder til for eksempel organisering, forvaltning og analyse av store datamengder, som i noen tilfeller også er generert av informasjonssystemer gjennom simulering. Andre fag, som helse, medisin, klima, akvakultur, kunsthistorie, språkvitenskap, utdanning og energiforvaltning, drar også nytte av informasjonsvitenskapen, for eksempel til organisering og analyse av tekster, bilder, lyd og video og ved bruk av lokasjonsbaserte mobile applikasjoner.
Informasjonsvitenskapelige studier i Norge
I Norge er det etablert studier i informasjonsvitenskap blant annet ved universitetene i Oslo (Institutt for informatikk), i Bergen (Institutt for informasjons- og medievitenskap) ved NTNU (Institutt for datateknikk og informasjonsvitenskap) og i Agder (Institutt for informasjonssystemer). Mange av høyskolene tilbyr også informasjonsvitenskapelige studier, for eksempel Høgskolen i Oslo og Akershus (Avdeling for journalistikk, bibliotek- og informasjonsfag).
Eksterne lenker
Informatika
Asbjørn Aamodt
Asbjørn Toralf Aamodt (født 21. august 1893 i Larvik, død 23. januar 1966 på Nanset) var en norsk kunstner, kunstkritiker og fotballspiller. Asbjørn Aamodt var far til lyrikeren Bjørn Aamodt.
Han reiste mye, skrev Reiser og riss (Cappelen 1944), og flere maleri er fra disse som Hvit på sort (1939). Aamodt var også mye brukt illustratør til andres bøker, så som Oskar Braatens Oslo-fortellinger (1935) og Aksel Amundsens Oslo Bryggearbeideres Forening gjennom 75 år (1957).
Etter hvert flyttet han tilbake til farens (malermester Thorvald Aamodt) villa «Solbakken» i Nansetveien 43 på Nanset. Aamodt omkom da denne brant ned, en brann hans tre søstre overlevde.
Bjørumsklumpen
Bjørumsklumpen (oftest bare kalt Klompen) er byfjellet til byen Namsos i Trøndelag. Det ligger like nord for Namsos sentrum og har en høyde på 114 meter over havet. Det tar omtrent 20 minutter å gå fra Kirkegata i Namsos til Bjørumsklumpen, som gir flott utsikt over Namsfjorden.
Obra kraftverk
Obra kraftverk er et kullkraftverk i distriktet Sonebhadra 125 km fra Varanasi i delstaten Uttar Pradesh i India. Det har en installert produksjonskapasitet på 1442 MW fordelt på 13 blokker/turbiner over i alt fire utbyggingstrinn, opprinnelig fra 1958. Brenselstypen er kull. Operatør er Uttar Pradesh Rajya Vidyut Utpadan Nigam Ltd. (UPRVUNL).
Årlig produksjon i 2006-07 var totalt 4,646 TWh, og utslippene av CO2 var 6,7650 mill tonn.
Alf Ahlberg
Alf Ahlberg (født 21. oktober 1892 i Laholm i Sverige, død 29. januar 1979) var en svensk forfatter, humanist og filosof.
Karriere og tenkning
Senere underviste han i Stockholm og ved Arbetarinstitutet. I 1927 begynte han å undervise ved Brunnsviks folkhögskola, og i 1932 ble han rektor der. Han forble i det embedet til sin pensjonering i 1959.
I Flykten från ensamheten (1949) tok han for seg hvorfor det moderne menneske er så mottakelig for propaganda. Hans hovedverk om filosofiens historie, Filosofins historia I-VI (1925–28), var det første av sitt slag og ble utgitt i flere utgaver – den femte og siste reviderte utgave kom i 1967.
Gjennomgående uttrykker Ahlbergs en dyp kritikk mot samtidens biologiske naturalisme oG gikk inn for en humanisme i Hans Larssons tolkningstradisjon, og kristendommen. For Ahlberg var Vesterlandet og kristendommen ett, og han så kommunismen og nazismen som trusler mot disses fundamenter, men en uvegerlig konsekvens av naturalismen. Kommunismen og nazismen oppfattet han som primitiv materialisme, primitiv kollektivisme og primitiv subjektivisme. For dersom alt skulle ha tilkommet i kraft av naturlovene skulle da også dumhet og ondskap være «goder», mente Ahlberg.
Han skrev i 1935 et verk om psykologiens historie. Dessuten utgav han biografier om blant annet Augustin av Hippo, John Malmberg, Nietzsche og Schopenhauer, og oversatte verker av José Ortega y Gasset.
Aslanbek Bulatsev
Aslanbek Bulatsev (født 1963 i Mikhaylovskoye i den tids Den russiske sovjetiske føderative sosialistrepublikk) er en ossetisk politiker og embetsmann.
Han var tidligere ligningssjef i Nord-Ossetia, men ble 22. oktober 2008 utnevnt til statsminister i Sør-Ossetia av det sør-ossetiske parlamentet. Han gikk offisielt av helsemessige årsaker 4. august 2009, og ble erstattet av Vadim Brovtsev, som fram til dette ledet et russisk byggefirma.
Bulatsev ledet en regjering med 19 ministre, og Hasan Soslanovich Pliev var første visestatsminister.
Hvalfangstmuseet
Hvalfangstmuseet (på engelsk The Whaling Museum) er flere museumssamlinger i Sandefjord i Vestfold og Telemark fylke. Museets hovedfokus er norsk storhvalfangst (pelagisk hvalfangst) i Antarktis på 1900-tallet. Museet består av selve museumsbygningen med utstillinger, museumsbåten «Southern Actor», og samlingene som er oppbevart i fellesmagasiner og bibliotek. Museet er en avdeling av Vestfoldmuseene IKS.
Hvalfangstmuseet ble grunnlagt i 1917.
Bakgrunn og museumsbygningen
Forretningsmannen og hvalfangstrederen Lars Christensen (1884–1965) begynte i 1914 å sysle med tanken om et museum over den omfattende hvalfangstnæringen han selv var en del av. Idéen fikk han blant annet etter et besøk i New Bedford Whaling Museum  i USA. Den 23. mai 1917 kunne han overrekke museet med samlinger som gave til Sandefjord kommune. Museet fikk navnet «Kommandør Chr. Christensens Hvalfangstmuseum» etter Lars Christensens far.
Hvalfangstmuseet ble etablert direkte i et nybygg tegnet av Niels Winge Grimnes (1885–1922). Gjennom den arkitektoniske utformingen, fremhever bygningen museets mest ikoniske gjenstand - en blåhvalmodell i full størrelse - som kan betraktes fra et vandregalleri båret av tolv søyler. I 1981 ble museet bygget ut og fikk plass til en egen kulturhistorisk avdeling. Denne fløyen ble i 2018 utvidet ytterligere og gir rom til nye kulturhistoriske utstillinger og publikumsfasiliteter. Den eldste bygningen rommer den naturhistoriske utstillingen. Utstillingssalen har i seg selv en museumshistorisk verdi, samtidig som fremstillingen av dyrelivet i Arktis og Antarktis også fungerer som en introduksjon til fangsthistorien.
Museumsbåten «Southern Actor»
«Southern Actor» er en klassisk dampdrevet hvalbåt som representerer den siste tiden av storhvalfangsten etter andre verdenskrig. Den deltok i Sydhavsfangsten fram til 1962. Båten ble bygget i Middlesbrough i England for rederiet Sevilla Whaling Co. Ltd. i 1950. Båten ligger til kai og er åpen for publikum i sommersesongen, og ellers etter avtale med omviser.
Samlingene
Hvalfangstmuseets hovedfokus er 1900-tallets storhvalfangst i Antarktis. Hvalfangstmuseet har en omfattende foto- og filmsamling i magasin. En stor boksamling med litteratur om hval, hvalfangst og polare strøk er tilgjengelig gjennom Sandefjord Folkebibliotek. Dertil kommer flere hundre hyllemeter med historiske arkiver oppbevart i Vestfoldarkivet. Disse står i dag på listen over ”Norges dokumentarv” som sorterer under UNESCOs liste over Verdens dokumentarv.
Provinsen Chiquitos
Provinsen Chiquitos er en provins i departementet Santa Cruz i Bolivia. Hovedstaden er San José de Chiquitos.
Montana
Geografi
Montana er mest kjent for sin flotte natur, og den kjente fjellkjeden Rocky Mountains går igjennom den vestre delen av Montana. Høye og forholdsvis tørre sletter dominerer i østre Montana. Mye av Montanas landskap er preget av tidligere isbreer som har laget brede U-formede daler og forandret elveløpene.
Historie
I 1803-1805 oppdaget ekspedisjonen ledet av Lewis og Clark at det fantes forekomster av gull og kobber i området. I kjølvannet av ekspedisjonen kom det flere innvandrere som håpet på å gjøre seg rike på gullforekomstene, men dette var ganske kortvarig og var over tidlig på 1880-tallet. Motsetningene mellom indianerne som ville bevare sine områder, og myndighetene i Washington førte til noen blodige sammenstøt. Mest kjent er slaget ved Little Bighorn i 1876 der kavaleridivisjonen til George Armstrong Custer ble utslettet.
I tillegg ankom det flere handelsmenn i pelsnæringen for å handle i området. I motsetning til forholdet mellom gulljegerne og indianerne, gikk handelen mellom pelshandlerne og indianerne fredelig for seg, men det medførte en kraftig nedgang i bison-bestanden. Flere av indianerne ble også utsatt for alvorlige sykdommer fra handelsmennene. Montana ble en del av USA i 1864 og en formell delstat i november 1889.
Neste generasjon med innvandrere til Montana var bønder som alte opp storfe på de store slettene. På slutten av 1800-tallet ble kobberindustrien svært betydningsfull fordi metall trengtes for å drive den industrielle revolusjon.
Montana ble rammet av alvorlig tørke mellom 1917 og 1923, noe som førte til at om lag 65 000 flyttet fra staten og sendte staten i en økonomisk krise. Fallhøyden ble derfor ikke så stor da økonomisk depresjon rammet hele USA på 1930-tallet, og faktisk ble forholdene noe bedret av New Deal programmene.
De militæren flybasene ved Malmstrom og Glasgow ble bygget under andre verdenskrig og i begynnelsen av den kalde krigen. Flere våpensiloer ble også plassert i delstaten. På 1970-tallet førte energikrisen til en økning for Montanas kull- olje- og gassproduksjon. Fallende energipriser og tørke på 1980- og 1990-tallet førte igjen til en nedgang i Montanas produksjon og laber befolkningsvekst.
I år 2000 ble Montana rammet av en stor skogbrann.
Befolkning
Montana har ingen virkelig store byer. Den største er Billings med 90 000 innbyggere. De fleste byene av en viss størrelse ligger i fjellene i vest. Mye av Montana er forholdsvis grisgrendt, og staten har en av de laveste befolkningstetthetene i USA.
Folketallsestimatet for 2005 beregnet befolkningen til å være på 935 670. Over 90% av innbyggerne er hvite, mens indianere utgjør den største minoritetsgruppen.
Ifølge folketellingen foretatt i 2010 hadde Montana 989 415 innbyggere.
Økonomi
Montana har det nest største landbruksarealet i USA, bare overgått av Texas. Både storfe og kornproduksjon er viktige næringer i Montana. Staten har store gårdsbruk og er den tredje fremste hvete-staten, etter Nord-Dakota og Kansas. Siden det er få, men store gårdsbruk og mye kornproduksjon med lave driftsmarginer, er produksjonsverdien og landbrukssubsidiene i Montana relativt lave.
Andre viktige næringer er spesielt gruveindustrien, men også treforedling og næringsmiddelindustri. Turisme er også blitt en viktig inntektskilde.
Kilde: The World Almanac 2008, side 45 og 555-587.
Politikk
På føderalt nivå har Montana to plasser i senatet og en plass i representantenes hus. Statens lovgivende forsamling består av et senat på 50 medlemmer og et hus på 100 medlemmer.
Som en forholdsvis tynt befolket stat i nordvest er Montana regnet som en ganske konservativ stat med restriksjoner på alkohol og en tendens til å støtte republikanske kandidater ved valg. George W. Bush vant staten med klar margin både i 2000 og 2004. Imidlertid har demokratene vunnet en del valg i Montana. Plassen i representantenes hus er republikansk, men senatsdelegasjonen består av en demokrat og en republikaner. Guvernøren Greg Gianforte er republikaner. Både delstatssenatet (31-19) og delstatshuset (67-33) styres av republikanerne.
Justis
Montana praktiserer dødsstraff. Metoden som brukes er giftsprøyte.
Fylker
Montana har 56 fylker (counties).
Foo fighter
Foo fighter er kjent siden annen verdenskrig som en betegnelse på et lysfenomen. Den ble brukt av allierte piloter for å beskrive forskjellige uidentifiserte flyvende objekter eller mystiske fenomener som ble sett over Europa og Stillehavet.
Wimbledon-turneringen 2006
Wimbledon-turneringen 2006 ble spilt mellom 26. juni og 9. juli i London og er en Grand Slam-turnering i tennis på gress. Singleturneringen for herrer ble vunnet av Roger Federer som vant sin fjerde strake singletittel i Wimbledon, Amélie Mauresmo fra Frankrike vant damesinglen. Double for herrer ble vunnet av det amerikanske tvillingparet Bob og Mike Bryan, og damedoublen av Yan Zi og Jie Zheng fra Kina. Mixeddoubletittelen ble vunnet av Andy Ram / Vera Zvonarjova.
Liolaemus magellanicus
Liolaemus magellanicus er en art i gruppen Iguania. Det er det sørligste skjellkrypdyret på planeten.
Provinsen Vallegrande
Provinsen Vallegrande er en provins i departementet Santa Cruz i Bolivia. Hovedstaden er Vallegrande.
Monte Alegre (Rio Grande do Norte)
Monte Alegre er en kommune i delstaten Rio Grande do Norte i nordøstregionen av Brasil.
Kirsten Hansteen
Kirsten Hansteen (født Kirsten Landmark Moe 5. januar 1903 i Lyngen, død 17. november 1974) var en norsk politiker (NKP). Hun var Norges første kvinnelige regjeringsmedlem.
Hansteen studerte en periode fra 1921 filologi. Hun tok tysk bifag og begynte på historie hovedfag. Hun var medarbeider i Norsk biografisk leksikon fram til 1940. Under andre verdenskrig redigerte hun det illegale bladet Kvinnefronten.
Etter krigens slutt ble hun konsultativ statsråd i samlingsregjeringen, som Norges første kvinnelige statsråd. Hun var stortingsrepresentant for Akershus fra 1945 til 1949. Hun var da varasekretær i Odelstinget og sekretær i Stortingets sosialkomité.
Sammen med Henriette Bie Lorentzen grunnla og utgav Hansteen tidsskriftet Kvinnen og Tiden gjennom ti år (1945–1955). De arbeidet også med studiesirkler og brevkurs om kvinnesak generelt. Fra 1955 studerte Hansteen russisk. Fra 1963 til 1970 var hun bibliotekar ved Universitetsbiblioteket i Oslo. Hun var første varamedlem til Den Norske Nobelkomite fra 1949 til 1952.
Hansteen var gift med advokat Viggo Hansteen.
I Oslo er Kirsten Hansteens plass oppkalt etter henne.
Fylkesvei 335 (Hedmark)
Fylkesvei 335 i Hedmark gikk mellom Vilsberg og Magnor i Eidskog. Veiens lengde var 4,1 km.
2019 ble veien erstattet av fylkesvei 1976 og en delstrekning av fylkesvei 1978.
Carlton County
Carlton County er et fylke i den amerikanske delstaten Minnesota. Det ligger de østlige delene av staten og grenser mot St. Louis County i nord, Pine County i sør og mot Aitkin County i vest. Det har også grense mot delstaten Wisconsin i sørøst.
Carlton Countys totale areal er 2 267 km² hvorav 39 km² er vann. I 2000 hadde fylket 31 671 innbyggere. Administrasjonssenteret ligger i byen Carlton. Fylkets største by er Cloquet, kjent for Cloquet-brannen 1918.
Fylket har fått sitt navn etter Reuben B. Carlton.
Platynochaetus
Systematisk inndeling
Platynochaetus blir noen ganger regnet som en undergruppe av slekten Merodon.
Talcher kraftverk
Talcher kraftverk er et kullkraftverk i delstaten Orissa i India, på om lag 1 600 MW. Det har hatt en opprinnelig en installert produksjonskapasitet på 350 MW men er utvidet med ytterligere 1 200-1 300 MW fordelt på to like store turbiner. Operatør er National Thermal Power Corp Ltd. Brenselstypen er kull.
Årlig produksjon med superkritiske turbiner i 2006-07 var totalt 22,356 TWh, og utslippene av CO2 var 21,2384 mill tonn.
Chancery Lane
Chancery Lane er en gate sentralt i London. Den løper fra Fleet Street nordover til High Holborn. Den nederste strekningen danner grense mellom City of London og City of Westminster, mens den øvre delen er grensen mellom City og Camden.
Gata ble anlagt med navnet New Street kort tid etter 1150 av tempelridderne, som trengte en vei mellom sitt gamle hovedkvarter i Holborn og sitt New Temple. I 1232 grunnla Henrik III Domus Conversorum («Konvertitthuset») ved New Street. Her ble jødiske konvertitter holdt internert for å undervises i kristendom. Det var også under Henrik III at juridiske institusjoner fant veien til New Street, og Inns of Chancery (som er en sammentrekning av chancellery) ble grunnlagt som juridiske undervisningssteder. Fra 1400-tallet fikk gatenavnet Chancery Lane innpass. Etter borgerkrigen opphørte Inns of Chancerys betydning som juridiske læreanstalter, og tjente i stedet som lokaler for profesjonsklubber.
Mot slutten av 1700-tallet antok Chancery Lane en mer bymessig karakter, og fra denne tiden stammer de mange georgianske bygningene som i dag preger strøket. Chancery Lane tiltrakk mange advokater, og som en ringvirkning også parykkmakere, pengeskapsmeder og forhandlere av juridisk faglitteratur. I løpet av 1800-tallet stengte Inns of Chancery en etter en, og vek plassen for offentlige kontorer med tilknytning til rettsvesenet. Den siste Inn of Chancery (Clifford’s Inn) ble solgt i 1903. Public Record Office – som i dag er overtatt av King's Colleges Maughan Library – ble bygd ut etappevis i løpet av andre halvdel av 1800-tallet. Det britiske patentkontoret ble opprettet i 1852 med sete i Southampton Buildings, som også huset Secretaries of Banckrupts and Lunatics (sekretariatet for konkurser og sinnslidende). Patentkontoret flyttet ut av Chancery Lane på slutten av 1990-tallet. I nr. 113 ligger Law Society of England and Wales.
En spesiell turistattraksjon i Chancery Lane er London Silver Vaults, et underjordisk lager for eldre og nyere sølvgjenstander. Hvelvet åpnet i 1885 som et trygt oppbevaringssted for verdier, men ble snart et trygt salgssted for Londons sølvvare- og smykkehandlere. Den nåværende bygningen åpnet i 1953. Hvelvet er åpent for publikum, og her kan en også få kjøpt sølv av sølvsmeder som stiller ut varene sine.
Shenanigans
Shenanigans er et samlealbum av det amerikanske punkrockbandet Green Day utgitt 2. juli 2002. Albumet inneholder i all hovedsak B-sider til tidligere utgitte singler, samt noen coverversjonen, og den hittil ikke utgitte sangen «Ha Ha You're Dead».
Sporliste
Alle sporene er skrevet av Billie Joe Armstrong unntatt der annet er merket
Spekulasjoner rundt låta «D.U.I»
Det har vært en del spekulasjoner og forvirring rundt en låt som het «D.U.I» skrevet av Tré Cool som opprinnelig sto oppført i sporlista, men som ikke var på albumet. «D.U.I» er listet opp mellom sang nr. 9 («Tired of Waiting for You») og sang nr. 10 («Sick of Me)». All informasjon om sangen forutenom navnet, er skjult av en stor flekk spraymaling. Dette førte til mange år med spekulasjoner fram til i 2006, da Mike Dirnt lettet på sløret på hjemmesiden til fanklubben Idiot Club. Mike uttalte spøkefullt at den var fylt med «gode råd». Senere uttalte Billie Joe at han likte uansvarlighet, men ikke så mye uansvarlighet. Sangen skal forøvrig ha begynt med følgende strofe: «Let's get drunk and go out driving...»
North Wembley stasjon
North Wembley stasjon er en jernbane- og undergrunnsstasjon i London. Den ligger på undergrunnsbanens Bakerloo-linje, og på jernbanenettets Watford DC-linje som trafikkeres som en del av London Overground. Stasjonen har to plattformer.
Anpara kraftverk
Anpara kraftverk  er et kullkraftverk i distriktet Sonebhadra 34 km fra Rihand-demningen og 200 km fra Varanasi i delstaten Uttar Pradesh i India. Det har en installert produksjonskapasitet på 1630 MW fordelt på fwm blokker / turbiner over i alt to utbyggingstrinn. Brenselstypen er kull. Operatør er Uttar Pradesh Rajya Vidyut Utpadan Nigam Ltd. (UPRVUNL).
Tore Skoglund
Tore Skoglund (født 1. desember 1947 Tranøy på Senja) er en norsk forfatter, journalist og komiker. Han arbeidet en tid i jordbruk, fiskeri og anlegg før han ble journalist i Senjens Blad, etterfulgt av Nordlys og A-pressen i Oslo. Han har arbeidet for NRK i en årrekke, først i samarbeid med Arthur Arntzen, dernest med programmene Du skal høre mye fra restaurant Rorbua i Tromsø, lørdagsserien Helan og Helan med Knut Borge, portrettserien Mellom bakkar og berg, Dansegalla fra ulike dansehaller og radioserien på P2 Før ørene faller av med Leif Erik Forberg.
Svein Fjælberg
Svein Fjælberg (født 12. januar 1959 i Stavanger) er en norsk tidligere fotballspiller. Han spilte for fra 1979 til 1986 og igjen fra 1989 til 1990. Han spilte 290 kamper for Viking og han fikk også med seg 33 landskamper for. Han har siden vært assistenttrener under Åge Hareide i Viking.
Monte das Gameleiras
Monte das Gameleiras er en kommune i delstaten Rio Grande do Norte i nordøstregionen av Brasil.
Provinsen Ichilo
Provinsen Ichilo er en provins i departementet Santa Cruz i Bolivia. Hovedstaden er Buena Vista.
Lake Superior
Lake Superior, eller Øvresjøen, er den største av De store sjøer som ligger på grensen mellom Canada og USA. Den grenser til Ontario i Canada, Minnesota, Wisconsin og Michigan i USA. De andre store innsjøene i området er Ontariosjøen, Eriesjøen og Michigan-Huronsjøen. Lake Superior har tradisjonelt vært regnet som den største av De store sjøer da Michigansjøen og Huronsjøen har vært regnet som to separate sjøer, men hydrologisk sett er disse én sammenhengende sjø der de to delene forbindes via det åtte kilometer brede og 37 meter dype Mackinacstredet.
Lake Superior er med sine 82 100 km² verdens nest største ferskvannsinnsjø i areal, bare Michigan-Huronsjøen er større. Kaspihavet er også større, men består av saltvann og Bajkalsjøen i Sibir har større volum. Største lengde og bredde er henholdsvis 560 og 260 kilometer. Middeldybden er 147 meter og den er 406 meter dyp på det dypeste og inneholder 12 100 km³ vann.
Strendene, inkludert øyene, har en total lengde på 4 393 kilometer. Den største øyen i innsjøen er Isle Royale. Over 200 elver har sitt tilløp i sjøen, de største er Nipigon, St. Louis River, Pigeon River, Pic River, White River, Michipicoten River og Kaministsquia River. Utløpet er elva St. Marys som renner til Huronsjøen.
Franz von Duesberg
Franz Gerhard Xaver Duesberg (siden 1840 von Duesberg og delvis også von Düesberg, født 11. januar 1793 i Borken, død 11. desember 1872 i Münster) var en tysk jurist, prøyssisk finansminister, kronsyndikus og politiker. Duesberg var overpresident i provinsen Westfalen fra 1850 til 1871.
Keiser Qinzong av Song
Keiser Qīnzōng av Sòng (kinesisk: 宋欽宗; hanyu pinyin: Sòng Qīnzōng; 23. mai 1100 i Kaifeng, død 1156 eller 14. juni 1161), født Zhào Dǎn (趙亶), senere Zhào Xuǎn (趙烜) og Zhào Huán (趙桓), var den niende og siste keiser av det kinesiske Nordlige Song-dynastiet fra januar 1126 til januar 1127.
Bakgrunn
Qīnzōng var den eldste sønnen til keiser Song Huizong, mens hans mor var keiserinne Xiangong fra Wáng-familien.
Keiser
Qīnzōng overtok tronen under urolige forhold etter sin fars abdikasjon. Da Sòng-riket sto ovenfor det jursjenske Jin-dynastiets invasjon, abdiserte Huizong fort i Qīnzōng favør. Qīnzōng utnevnte Li Gang til å slå tilbake jursjenene, men Qīnzōng var ikke en besluttsom leder, og han tok den dårlige beslutningen å frata Li alle hans stillinger i håp om å forhandle fram en fredelig løsning med jursjenene.
Fangenskap
Jursjenerne var imidlertid ikke interessert i fred, og invaderte hovedstaden Kaifeng i januar 1127, og fanget da den tjueseks år gamle Qīnzōng, den tidligere keiseren Huizong og hele Sòng-dynastiets keiserfamilie inkludert dusinvis av embedsmenn, noe som ble slutten på Det nordlige Sòng.
Qīnzōng og hans far ble degradert til vanlige borgere 20. mars 1127, og 13. mai samme år ble de deportert til det fjerntliggende, kalde nordlige Mandsjuria, hvor han tilbrakte sine gjenværende trettifire år i fangenskap.
I 1128 måtte Qīnzōng og hans far hedre Jin-dynastiets forfedre i deres tempel i Shangjing (nær dagens Harbin) mens de gikk i sørgeklær, og mottok da spottende titler.
I 1141, da Sòngs relasjoner med Jin var i ferd med å bli normalisert, ga jursjenene Qīnzōng de nøytrale tittelen Tianshui Jungong, etter et kommanderi ved Wei He (i dag i Gansu), mens hans far (som døde i 1135) fikk en tilsvarende, litt høyere tittel; og et par år senere begynte han å få et stipend på grunn av tittelen. Fram til sin død i 1156 eller 1161 ble han holdt som et gissel av Jīn, slik at de kunne presse Sòng.
Qīnzōng døde syk og nedtrykt etter mange år hos jursjenene, 61 år gammel. Hans tempelnavn Qīnzōng betyr "Velansett forfader." Qīnzōng hadde én keiserinne og to konkubiner, og fikk med dem tre sønner og én datter.
Georg Skarstedt
Georg Skarstedt (født Per Georg Wilhelm Skarstedt 31. januar 1900 i Kristine, Dalarna, død 8. desember 1976 i Vällingby, Stockholms län), var en svensk skuespiller. Skarstedt filmdebuterte i 1920 i Ivan Hedqvists Carolina Rediviva, og han medvirket i over 120 film- og TV-produksjoner. Han komponerte Lyckan flyger med vinden bort som benyttes i filmen Förtrollad vandring.
Rybinsk-reservoaret
Rybinsk-reservoaret eller Rybinskoje-reservoaret (russisk: Ры́бинское водохрани́лище), uformelt også kalt Rybinsksjøen, er et enormt vannreservoar i elva Volga og dens sideelver Sjeksna og Mologa. Det er dannet av demningen i Rybinsk vannkraftverk, og ligger på territoriet til Tver, Vologda og Jaroslavl oblast i Russland. Pr. 2006 er det det åttende største i verden og det nest største i Europa regnet etter overflateareal. Da det ble bygget var det den største menneskeskapte innsjøen i verden. Reservoaret er det nordligste punktet i Volga, og Volga-Østersjøkanalen starter fra det. De viktigste havnene er Tsjerepovets i Vologda oblast og Vesjegonsk i Tver oblast.
Byggingen av demningen ved Rybinsk startet i 1935. Fyllingen av reservoaret startet 14. april 1941, og fortsatte helt til 1947. Rundt 150 000 mennesker måtte flyttes til andre steder, og den historiske byen Mologa i Jaroslavl oblast, sammen med 663 landsbyer, er helt forsvunnet under vann. Anlegget er i dag mindre viktig for strømforsyningen (ytelsen er 346 MW) enn tidligere, og de økologiske skadene som er forårsaket av reservoaret er under revurdering.
Høyt og lavt
Høyt & Lavt bygger og drifter klatreparker over hele landet, deriblant Skandinavias største klatrepark i Vestfold. Parken i Vestfold ligger ca. 90 kilometer sørvest for Oslo, langs riksvei 40 mellom Hvittingfoss og Larvik. Den ble åpnet i juni 2009. Parken eies av H&L Eiendom AS, som ligger i Lardal, med Hans Christian Wilson som daglig leder.
Der er det elveaktiviteter, zip-lines, hinderløyper og klatrevegger. Parken hadde første driftsår i overkant av 15 000 besøkende.
Den lengste zip-line i parken er på 360 meter og krysser elven Lågen 35 meter over et fossefall.
Destillasjon
Destillasjon er en måte å skille flyktige komponenter med ulikt kokepunkt i en væske fra de mer tungtkokende ved hjelp av fordampning fulgt av kondensering. Dersom den tungtkokende komponenten har et svært lavt damptrykk er en simpel destillasjon nok, for eksempel ved avsalting av saltvann.
Hvis utgangspunktet er en blanding av to væsker med nærliggende kokepunkter, er destillatet ikke rent, og destillasjonen må gjentas. En slik gjentagelse kalles en rektifikasjon. Rektifikasjon benyttes for eksempel ved fremstilling av sprit.
Hvis utgangspunktet er en blanding av flere væsker med forskjellige kokepunkter, danner det første destillat utgangspunkt for en ny destillasjon ved en litt lavere temperatur et cetera. Herved skilles de forskjellige væsker etter fallende kokepunkt. Prosedyren omtales som brutt eller fraksjonert destillasjon. Fraksjonert destillasjon benyttes for eksempel ved raffinering av råolje.